**Ministru kabineta rīkojuma projekta „Par Latvijas Republikas pārstāvju grupu Latvijas - Lietuvas starpvaldību pārrobežu sadarbības komisijā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2016.gada 5.aprīļa sēdes (prot. Nr.16 24.§) protokollēmuma “Informatīvais ziņojums “Par pārrobežu sadarbības stiprināšanu Latvijas – Lietuvas starpvaldību komisijā” 3.2.apakšpunkts uzdod Vides aizsardzības un reģionālās attīstības ministrijai (turpmāk – VARAM) nepieciešamības gadījumā aktualizēt Latvijas delegācijas sastāvu dalībai Latvijas – Lietuvas starpvaldību pārrobežu sadarbības komisijas (turpmāk – SVK) sēdei.  |
| 2. | Pašreizējā situācija un problēmas, kuru risināšanai tiesību akta projekts ir izstrādāts, tiesiskā regulējuma mērķis un būtība | Pēdējā SVK sēde notika 2015.gada 3. - 4.decembrī Viļņā, Lietuvā, par ko tika sagatavots un Ministru kabineta 2016.gada 5.aprīļa sēdē izskatīts informatīvais ziņojums „Par pārrobežu sadarbības stiprināšanu Latvijas – Lietuvas Starpvaldību komisijā”. Saskaņā ar rotācijas principu, nākamā SVK sēde ir jāorganizē Latvijas pusei. 2016.gadā SVK sēde netika organizēta, jo, sazinoties ar Lietuvas Republikas Iekšlietu ministriju, tika saņemta atbilde, ka Lietuvā notiek Seima vēlēšanas, kā arī nav steidzamu jautājumu, kurus nepieciešams izskatīt SVK sēdē. 2017.gadā VARAM panāca vienošanos ar Lietuvas Iekšlietu ministriju, un nākamo SVK sēdi ir plānots organizēt **2017.gada 18.oktobrī** Tērvetē, Latvijā.Lai nodrošinātu SVK sēdes protokola parakstīšanu un Latvijas Republikas aktuālo pārstāvju dalību sanāksmē, VARAM ir sagatavojusi Ministru kabineta rīkojuma projektu „Par Latvijas Republikas pārstāvju grupu Latvijas – Lietuvas starpvaldību pārrobežu sadarbības komisijā” (turpmāk – MK rīkojuma projekts).MK rīkojuma projektsparedz Latvijas Republikas pārstāvju grupas sastāva aktualizāciju: mainās VARAM pārstāvju grupas vadītājs, mainās Kurzemes plānošanas reģiona pārstāvja ieņemamais amats, no SVK Latvijas pārstāvju grupas tiek izslēgts Zemgales plānošanas reģiona pārstāvja vietnieks. Ņemot vērā plānotās SVK sēdes darba kārtības projektā iekļautos izskatāmos jautājumus, no Latvijas SVK pārstāvju grupas tiek izslēgti Ekonomikas ministrijas, Izglītības un zinātnes ministrijas un Zemkopības ministrijas pārstāvji, savukārt SVK Latvijas pārstāvju grupa tiek papildināta ar Veselības ministrijas un Labklājības ministrijas pārstāvjiem.Ņemot vērā to, ka izmaiņas skar vairāk nekā pusi SVK Latvijas pārstāvju grupas sastāva, Ministru kabineta rīkojums, ar kuru tiek apstiprināta Latvijas Republikas pārstāvju grupu, tiek izdots no jauna.MK rīkojuma projekts nodrošina SVK Latvijas pārstāvju grupas sastāva atbilstību 1999.gada 10.septembrī Panevežā parakstītā Latvijas Republikas valdības un Lietuvas Republikas valdības līguma par pārrobežu sadarbību 5.panta 2.punkta nosacījumiem. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM sadarbībā ar Ārlietu ministriju, Iekšlietu ministriju, Labklājības ministriju, Satiksmes ministriju, Veselības ministriju, Kurzemes plānošanas reģionu, Latgales plānošanas reģionu un Zemgales plānošanas reģionu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktās funkcijas tiks īstenotas institūciju esošo kompetenču ietvaros. |
| 3. | Cita informācija | Nav |

Vides aizsardzības un reģionālās attīstības ministrs K.Gerhards

Vīza:

Vides aizsardzības un reģionālās attīstības ministrijas

valsts sekretārs R.Muciņš

29.09.2017.

527

V.Prokopoviča, 67026471

vita.prokopovica@varam.gov.lv